Sala Bathik Fashion utawa Fesyen Bathik Sala (SBF) ya iku adicara taunan kang digelar déning Pamarentah Kutha Sala lan ancase yaiki mènèhi fasilitas kanggo indhustri fesyen (ing kéné, désainer independen, omah produksi, klawan UKM). Adicara iki dianakake minangka ajang utawa wadhah kanggo eksistensi utawa manuhaké para perancang (désainer) lan ngangkat para pengrajin bathik.

Sala Batik Fashion 2009 
Sala Batik Fashion diwiwiti ing taun 2009. Pambukaning acara dianakake ing plataran Pasar Windu Jenar Ngarsapura Sala. Puluhan model maragakake busana kang digawé saka bathik karyané perancang busana saka Sala lan saindhenge. Acara Sala Bathik Fashion (SBF) 2009 dibuka déning Wali Kota Sala Joko Widodo kanthi nyanting ing sketsa kang digawé Jongko Raharjo. Saliyané iku uga ana pasugatan jogèd saka sanggar Soerjo Soemirat.

Sala Batik Fashion 2010 
Sala Batik Fashion kaping pindho dianakake tanggal 22-24 Juni 2010 ing koridor Ngarsopuro. Sawisé pambuka déning wali kutha, diterusake karo acara fashion show déning Himpunan Ratna Busana, banjur parade saka saben-saben désainer. Désainer kang mèlu ing acara iki kaya ta Tuty kebaya, Joko SSP, Rory Wardana, Irine Bridal, Alan, Joko Widiarto, Irawati Kusumoasri, Djongko Raharjo, Retno Tan, Eko MIM. Batik Danar Hadi uga ngetokaké koleksine kang paling anyar ya iku "Jawa Dwipa", déné bathik Semar mamerake 8 rancangan karya désainer Charles Sutanto.

Uga delengen 
 Karnaval Bathik Sala
 Jember Fashion Carnival

Cathetan suku